Ikuti Bantu Bobilo Bayandana, Sena Cili Kabotu Kuti Bakkala Antoomwe Kakunyina Kukwatana Mumulawo?
Bwiinguzi bwamu Bbaibbele
Bbaibbele lilasalazya kwaamba kuti “
Leza uyoobabeteka basibwaamu.” (Bahebulayo 13:4) Ibbala lya Chigiliki lyakuti “bwaamu,” nkokuti por‧nei′a, libikkilizya koonana kwabantu batakwetene. Aboobo, cililubide mumeso aa Leza kuti bantu bobilo batakwetene kabakkala antoomwe—nokuba kuti balaamakanze akuyookwatana.
Mbuti kuti bantu bobilo aaba kabayandana kapati? Leza uyanda kuti bakwatane mumulawo kabatanatalika koonana. Ngu Leza wakatulenga kuti katuyandana. Bube bwa Leza bupati nduyando. (1 Johane 4:8) Aboobo, ulijisi twaambo tubotu ncayandila kuti koonana kakucitwa buyo abantu bakwetene.
bem_Latn swh_Latn bem_Latn bem_Latn bem_Latn